На основу члана 23. Закона о јавним предузећима („Службени гласник РС“, бр. 15/2016 и 88/2019), Одлуке о критеријумима и мерилима за утврђивање висине накнаде за рад у надзорним одборима јавних предузећа („Службени гласник РС“, бр. 102/2016) и члана 40. став 1. тачка 12) Статута општине Чајетина, на седници одржаној 22. јуна 2023. године, доноси

**ОДЛУКУ**

**о накнадама за рад**

**у надзорном одбору јавних предузећа**

**Члан 1.**

Одлуком о накнади за рад у надзорном одбору јавних предузећа уређује се начин утврђивања накнаде за рад председника и чланова надзорног одбора јавних предузећа чији је оснивач општина Чајетина (у даљем тексту: Одлука).

**Члан 2.**

Председник и чланови надзорног одбора имају право на одговарајућу накнаду за рад у надзорном одбору.

**Члан 3.**

Одлуку о висини накнаде за рад у надзорном одбору јавног предузећа доноси Скупштина општине Чајетина на предлог надзорног одбора тог предузећа у складу са овом Одлуком.

Надзорни одбор јавног предузећа утврђује висину накнаде из става 1. овог члана на основу критеријума и мерила утврђених Одлуком о критеријумима и мерилима за утврђивање висине накнаде за рад у надзорним одборима јавних предузећа.

Висина накнаде из става 1. и 2. овог члана се исплаћује на месечном нивоу.

**Члан 4.**

На основу Одлуке Скупштине општине Чајетина, а у складу са законом и одлуком Владе, планирају се средства за исплате накнаде за рад у надзорном одбору на терет средстава јавног предузећа.

Основни критеријум за утврђивање висине накнаде, у складу са одлуком Владе, јесте да износ нето зараде за рад председника и чланова у надзорном одбору јавног предузећа не може бити већи од просечне зараде по запосленом без пореза и доприноса која је исплаћена у Републици Србији у септембру месецу у години која претходи календарској години, за годину за коју се одређује висина накнаде, а накнада председника надзорног одбора јавног предузећа не може бити виша од овог износа, увећаног за 20%.

Мерила за одређивање накнаде су:

* испуњеност задатака и послова надзорног одбора, у складу са законом и другим актима и
* финансијско стање јавног предузећа.

**Члан 5.**

Уколико предузеће касни са исплатом зарада запосленима, односно не врши исплату зарада у роковима утврђеним општим актом код послодавца, исплата накнаде надзорном одбору вршиће се у складу са динамиком исплате зарада запосленима.

**Члан 6.**

Ова одлука ступа на снагу осмог дана од дана објављивања у „Службеном листу општине Чајетина“.

**Председник**

**Скупштине општине ,**

*Арсен Ђурић*